b'\n_START_ARTICLE_\nMidje-hofte-forhold\n_START_PARAGRAPH_\nMidje-hofte-forhold er et m\xc3\xa5l som brukes for \xc3\xa5 vurdere en persons risiko for \xc3\xa5 utvikle ikke-smittsomme livsstilssykdommer, slik som diabetes og hjerte- og karsykdommer. Et annet m\xc3\xa5l som ofte brukes for dette er kroppsmasseindeks (KMI), body mass index (BMI) p\xc3\xa5 engelsk.\n_START_SECTION_\nM\xc3\xa5lemetode\n_START_PARAGRAPH_\nMan m\xc3\xa5ler midje-hofte-forholdet til en person ved at denne personen st\xc3\xa5r oppreist. Et m\xc3\xa5leb\xc3\xa5nd legges mellom nederste ribbeins er laveste punkt p\xc3\xa5 siden av kroppen og hvor hoftebenet stikker ut. Midt mellom disse punktene bruker man et m\xc3\xa5leb\xc3\xa5nd for \xc3\xa5 m\xc3\xa5le midjeomkretsen. Deretter legger man m\xc3\xa5leb\xc3\xa5ndet rundt hoften (der man er bredest).\n_START_SECTION_\nRatioen\n_START_PARAGRAPH_\nForholdet mellom midjeomkretsen og hofteomkretsen b\xc3\xb8r if\xc3\xb8lge WHO ligge under 85 hos kvinner og under 90 hos menn for \xc3\xa5 unng\xc3\xa5 metabolske komplikasjoner. B\xc3\xa5de midje- og hofteomkrets er p\xc3\xa5virkes av alder og etnisitet. Noen etniske grupper har if\xc3\xb8lge WHO mer visceralt fett ved en lavere kroppsmasseindeks og mindre midje-hofte-forhold enn andre etniske grupper. International Diabetes Federation (IDF) har gitt anbefalinger om ulike grenser for midje-hofte-omkrets blant ulike etniske grupper.'